stanford-oval/wikipedia huggingface dataset:
ג'וש קרטר

| --- | --- |

 לידה:  20 בנובמבר 1986 (בן 37) דאלאס שבארצות הברית
 עמדה:  סמול פורוורד
 גובה:  2.01 מטר
 מכללה:  אוניברסיטת טקסס A&M
 דראפט:  לא נבחר, 2009 ניו אורלינס הורנטס
 קבוצות כשחקן
 2009–2010   2010–2012   2012–2013   2013–2014   2014–2015   2015–2016   2016–2017   2017–2018   2019   2019–:  אולדנבורג   מכבי אשדוד   ספרטק סנקט פטרבורג   מונטפסקי סיינה   טורק טלקום   פינאר קרשיאקה   דינמו סאסארי   לימוז'   מכבי אשדוד   אגו רת'ימנו
 הישגים כשחקן
 חמישיית העונה בליגת העל הישראלית (2011/12)
ג'ושוע "ג'וש" נוויל קרטר (אנגלית: Joshua "Josh" Neville Carter, נולד ב-20 בנובמבר 1986 בדאלאס שבטקסס) הוא כדורסלן אמריקאי המשחק בעמדת הסמול פורוורד בקבוצת אגו רת'ימנו.
קרטר שיחק באוניברסיטת טקסס A&M עד שנת 2009, והוביל את ה-NCAA באחוזים מעבר לקשת השלוש בשנת 2007 עם 50 אחוזים.
החל את הקריירה האירופאית שלו בעונת 2009/2010 בקבוצת אולדנבורג מהבונדסליגה, שהשתתפה באותה עונה ביורוליג. שם שיחק לצד ריקי פולדינג וג'ייסון גארדנר.
בחודש אוגוסט 2010 חתם בקבוצת מכבי אשדוד, בה הגיע לממוצעים של 17.1 נקודות ו-5.2 ריבאונדים למשחק בעונתו הראשונה בקבוצה.
בעונת 2011/2012 העמיד קרטר ממוצעים של 17.1 נקודות כמו בעונתו הראשונה ו-4 ריבאונדים למשחק בעונה הסדירה. בסך הכל קלע קרטר 872 נקודות בשנתיים באשדוד.
לקראת עונת 2012/2013 חתם קרטר בספרטק סנקט פטרסבורג מהליגה המקצוענית הרוסית. לאחר עונה אחת, חתם במונטפסקי סיינה מהסרייה A.
לקראת עונת 2014/2015 חתם בקבוצה הטורקית טורק טלקום מליגת העל הטורקית.
ב-20 ביוני 2016 חתם בדינמו סאסארי מהסרייה A.
ב-2 בינואר 2019 (עונת 2018–2019) חתם במכבי אשדוד עד סוף העונה, ובכך החל את עונתו השלישית במועדון. ב-12 בפברואר רשם את הבכורה המחודשת במועדון, וקלע 16 נקודות בניצחון הביתי על עירוני נס ציונה.
מתחילת עונת 2019–2020 משחק קרטר בקבוצת אגו רת'ימנו מליגה איי 1 אתניקי ביוון.
הערות שוליים

↑  מכבי אשדוד החתימה את ג'וש קרטר, nrg 24 באוגוסט 2010
↑  מאור לוי, חזר לאשדוד: ג'וש קרטר חתם, באתר ynet, 2 בינואר 2019
ג'ון קיי

| --- | --- |

 לידה:  1990 (בן 34 בערך) אורלנדו, ארצות הברית 
 שם לידה:  ג'ון פולסון
 שם במה:  John K 
 מוקד פעילות:  ארצות הברית 
 שפה מועדפת:  אנגלית 
 חברת תקליטים:  אפיק רקורדס 
 www.musicbyjohnk.com
 
ג'ון פולסון (באנגלית: John Poulson; נולד ב-1990), הידוע בשם הבמה ג'ון קיי (באנגלית: John K; לעיתים מסוגנן כ-JOHN.k), הוא זמר-יוצר אמריקאי.
קריירה

ב-2017, הוא הוציא את הסינגל "OT".
ב-26 באפריל 2019, הוא הוציא את המיני-אלבום If We Never Met. בין הסינגלים שנמצאים במיני-אלבום, נמצא הסינגל "If We Never Met". מאוחר יותר, בהמשך השנה, הוא ביצע את השיר ב-Today,‏ והוחתם אצל אפיק רקורדס.
ב-2020, הוא הוציא, בשיתוף פעולה עם Teamwork ולוטה, את הסינגל "Wasted Summer".‏
דיסקוגרפיה > אלבומי אולפן

2020: Love + Everything Else
2021: In Case You Miss Me
דיסקוגרפיה > מיני-אלבומים

2019: If We Never Met
הערות שוליים

↑  John K Reflects on How Life Would Be 'If We Never Met' in New Video. Rolling Stone, October 24, 2019.
↑  Interview: JOHN.k Talks 'If We Never Met' EP & Big Break. Idolator, April 26, 2019.
↑  Pop Singer-Songwriter John K Signs With Epic Records. Billboard, April 25, 2019.
↑  JOHN.k talks 'Wasted Summer' release and success of his hit song, 'If We Never Met', MSN, January 31, 2020.
| --- | --- |
בקרת זהויות :  MusicBrainz: be465d46-9615-4722-b828-ea531ff97ea3 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
בראשית: עולם חדש

| --- | --- |
 סוגה:  דרמה, מדע בדיוני
 יוצרים:  ג'ודיאן וגארפילד ריב-סטיבנס
 שחקנים:  ניאל מאטר דני רחים שרה קנינג לואיס פרריה יאן-קאי קריסטל לואו ג'ף גוסטפסון מירנדה פריגון ג'ודי בלפור אנדרו לי פוטס
 ארץ מקור:  קנדה
 שפות:  אנגלית
 מספר עונות:  1
 מספר פרקים:  13
 הפקה
 מפיק:  טים היינס 
 חברת הפקה:  BBC
 הפצה:  אנטרטיינמנט ואן, הולו 
 מוזיקה:  אנדרו לוקינגטון 
 אורך פרק:  42 דקות
 שידור
 רשת שידור:  BBC
 תקופת שידור מקורית:  29 באוקטובר 2012 – 19 בפברואר 2013
 קישורים חיצוניים
 אתר רשמי
 דף התוכנית ב-IMDb
 
שחקני הסדרה "בראשית: עולם חדש" בצילומים משותפים.
בראשית: עולם חדש (באנגלית: Primeval: New World) היא סדרה-בת לסדרת הדרמה והמדע הבדיוני מבית ה-BBC, בראשית (Primeval), שיצאה בקנדה ונצפתה בבריטניה בשנים 2012-2013. הסדרה כוללת רק עונה אחת ובה 13 פרקים. לאחר אחוזי צפייה נמוכים וביקורות שליליות שהיו לעונה הראשונה, הוחלט להוריד אותה. היא אינה דומה לסדרה הראשית, אך מהווה המשך של העלילה שלה.
הסדרה נוצרה על ידי בני הזוג ג'ודיאן וגארפילד ריב-סטיבנס ונראים בה השחקנים: ניאל מאטר, שרה קנינג, דני רחים, יאן-קאי קריסטל לואו, ג'ודי בלפור וגם השחקן אנדרו לי פוטס, המופיע בשני פרקים (הראשון והאחרון), בדמותו של קונור טמפל. צילומי הסדרה התרחשו בוונקובר, קולומביה הבריטית שבקנדה.
סדרה זו עוסקת במצב אסכטולוגי בו יצורים פרהיסטוריים מופיעים דרך מעברי זמנים ותוקפים אנשים. קבוצה קטנה שיודעת על המעברים מנסה להחזיר את היצורים לתקופתם לפני שיהיה מאוחר מדי.
תקציר העלילה

אוון קרוס, מתכנת מוונקובר, אשר קולט מעברים בזמן (או "סטיות") דרך מכשיר שיצר וכך מתוודע ליצורים שונים מכל התקופות, היוצאים ממנו ועלולים לסכן את האנושות. הוא עושה זאת מרגשות אשם על מות אשתו ברוק, שנטרפה לפני 6 שנים בידי אלברטוזאורוס שיצא מסטייה לאחר ששניהם ניסו לבדוק אותה.
אוון וחברי קבוצתו פועלים נגד יצורים היוצאים מהסטיות. הקבוצה מסתייעת בקצין קן לידס - היו"ר של "פרויקט מגנט" (אנ'), אשר נפתח מחדש ב-2012 (בחשאי). אך מתברר בהמשך שפיקוד צבאי בהנהגת הונדסון הול אחראי על "פרויקט מנגט" ועם צבאו מנסה לפגוע ביצורים שבתוך הסטיות ולהשתמש בהם כדי לעזור לכדור הארץ המודרני. עם זאת המפקד לא מודע לתהליכים שעלולים להיגרם כתוצאה מהפרעה לסטיות ואוון וחביריו מתנגדים לתוכניותיו.
שחקנים ודמויות

ניאל מאטר - אוון קרוס, מתכנת שבבעלותו חברה גדולה. לפני 6 שנים התקרב עם אשתו ברוק לעבר סטייה אך אלברטוזאורוס יצא ממנה וטרף אותה ומאז הוא מרגיש צורך להילחם בסטיות.
שרה קנינג - דילן וייר, קצינת שימור וטיפול בבעלי חיים אשר מתוודעת לסטיות ומחליטה לחבור לאוון, לאחר שחברה המכיר את אוון נטרף.
דני רחים - מק רנדל, מומחה בנשק חם, אשר החל לעבוד אצל אוון עוד כשהיה בלונדון.
יאן-קאי קריסטל לואו - טובי ננס, מפעילה האחראית על מיקום הסטיות במחשבים. מתברר שהיא ביסקסואלית.
מירנדה פריגון (גר') - אנג'ליקה פינץ', חברתו של אוון וסמנכ"לית הכספים של החברה שבבעלותו.
ג'ף גוסטפסון (גר') - סגן קן לידס, קצין בצבא קנדה וראש "פרויקט מגנט".
לואיס פרריה - קולונל הנדרסון הול, קצין האחראי על הפעילות הצבאית של "פרויקט מגנט", המנסה לרכוש כוח מהסטיות.
ג'ודי בלפור - סמנתה סדריס, חברתו של מק ופעילה בחברה.
לקסה דויג - דוקטור מארה פרידקין.
אנדרו לי פוטס - קונור טמפל, אחראי על טיפול בסטיות של ממשלת בריטניה. מופיע בהופעת אורח בפרק הראשון והאחרון.
בעל בעל לב

| --- | --- |
 בימוי:  איתן פוקס
 הופק בידי:  חגי לוי גל אוחובסקי
 תסריט:  גל אוחובסקי
 עריכה:  יוסף גרינפלד 
 שחקנים ראשיים:  סמי הורי צק ברקמן אסנת חכים אורי אומנותי
 צילום:  טוביאס הוכשטיין 
 מדינה:  ישראל 
 חברה מפיצה:  שידורי קשת   קרן הקולנוע הישראלי לסרטי איכות
 הקרנת בכורה:  1997
 משך הקרנה:  35 דקות
 שפת הסרט:  עברית
 סוגה:  סרט רומנטי 
 דף הסרט ב־IMDb
 
בעל בעל לב הוא סרט טלוויזיה מוזיקלי שיצרו התסריטאי גל אוחובסקי והבמאי איתן פוקס בשנת 1997. הסרט נוצר עבור חברת קשת בערוץ 2 במסגרת סדרת הסרטים "סיפורים קצרים על אהבה" שהפיק חגי לוי.
הסרט מספר על אהבות תמימות אך חסרות סיכוי של צעירים, הנמצאים על סף חייהם הבוגרים. זהו סרטם הראשון של אוחובסקי ופוקס במשותף, והוא היה היצירה הישראלית הטלוויזיונית הראשונה בסדרת שעוסקת בהומוסקסואליות מזווית ראייה חיובית ונורמטיבית.
הסרט משלב פולקלור יהודי (שירים מתוך "קונילמל") עם תרבות שירי האירוויזיון ועם שירי שנות החמישים בארצות הברית. מקור שמו של הסרט הוא שורה מתוך השיר "הוא יהיה לי בעל" (מילים: משה סחר, לחן: שאול ברזובסקי) המופיע בפסקול הסרט "שני קונילמל".
הסרט זכה בפרס הסרט הקצר של פסטיבל "ניו-פסט" בניו יורק.
עלילה

גיבור הסרט הוא גורי (צק ברקמן), חייל קרבי משוחרר והומוסקסואל בארון, שגר ביישוב קטן בפריפריה. גורי חולם לעזוב את המקום ומתעתד לעזוב לירושלים וללמוד ארכיטקטורה בבצלאל. מיצי (אסנת חכים), חברת ילדות שלו וידידתו הקרובה, חולמת על אהבה ועל מימוש פנטזיות מיניות. השניים חושקים במריטו (סמי הורי), גבר יפה תואר בעל מראה לטיני.
בעוד שניהם מתאהבים במריטו, וכל אחד מהם, בנפרד, מממש את אהבתו על מנת לראות שמדובר בתשוקה ריקה, הולך ומתאהב בגורי בחור צעיר ותמים בשם נאהב (אורי אומנותי). נאהב, הומוסקסואל גלוי ונשי, נמצא על סף גיוס, אך שוקל להשתמט משירות בשל נטיותיו המיניות. עולמו מלא בשירי אירוויזיון ישנים וריקודי עם הנלמדים בחוג הרקדה המתקיים במתנ"ס. בתחילה גורי נרתע מנאהב, ומתייחס בצורה מאוד צינית לאופטימיות שלו, אולם בהמשך הוא מתקבל ללימודים בבצלאל, מתרכך, ומעניק לנאהב את הריקוד האחרון בהרקדה, בטרם הוא עוזב לירושלים, ואת לבו.
שחקנים ודמויות

| שם השחקן/ית | שם הדמות |
| --- | --- |

צק ברקמן: גורי
אסנת חכים: מיצי
אורי אומנותי: נאהב
סמי הורי: מריטו
חשיבות ציבורית

"בעל בעל לב" היה הסרט הטלוויזיוני הראשון בארץ שדיבר בצורה חיובית ואופטימית על נושא ההומוסקסואליות, והקדים בכך את הסדרה "פלורנטין". הסרט מהווה אחת מהדוגמאות המקובלות והמצוטטות‏ לדמותו של ההומו בתרבות הישראלית וכנותן לגיטימציה לעדינות ולרגישות, כהנגדה לחיספוס ולגבריות המובהקת אצל הגבר הישראלי בתקופות קודמות.
ראו גם

תמיד אותו חלום
לקריאה נוספת

Padva, Gilad and Talmon, Miri. (2008). "Gotta Have An Effeminate Heart: The Politics of Effeminacy and Sissyness in a Nostalgic Israeli TV Musical". Feminist Media Studies 8(1), 69-84
הערות שוליים

↑  "סינמה סיסי" - לדמותו של הגבר הנשי בקולנוע הישראלי", ד"ר גלעד פדבה, ‏GoGay‏, ‏19.9.08‏
↑  נועם שגב, הומואים, זה כל הסיפור, באתר ynet, 10 ביולי 2003
| סרטי איתן פוקס |
| --- | --- | --- |
| סרטים באורך מלא | שירת הסירנה (1994) • יוסי וג'אגר (2002) • ללכת על המים (2004) • הבועה (2006) • הסיפור של יוסי (2012) • בננות (2013) • סאבלט (2020) |  |
| סרטים קצרים | אפטר (1990) • בעל בעל לב (1998) |  |
| טלוויזיה | טלוויזיה |  |
| סדרות ומיני-סדרות | פלורנטין (1997) • תמיד אותו חלום (2009) • משפחה טובה (2014) |  |
ג'וש קלינגהופר

| --- | --- |

 לידה:  3 באוקטובר 1979 (בן 45) לוס אנג'לס, ארצות הברית 
 מוקד פעילות:  ארצות הברית 
 תקופת הפעילות:  מ-1999 
 סוגה:  רוק אלטרנטיבי, אינדי רוק 
 סוג קול:  קונטרה-טנור 
 שפה מועדפת:  אנגלית 
 כלי נגינה:  גיטרה, גיטרה בס, קלידים מוזיקליים, מקלדת אלקטרונית, מערכת תופים 
 פרופיל ב-IMDb
 
קלינגהופר בהופעה, 2016
ג'וש אדם קלינגהופר (באנגלית: Josh Adam Klinghoffer; נולד ב-3 באוקטובר 1979) הוא רב נגן יהודי-אמריקאי, ידוע בעיקר כגיטריסט להקת הרוק רד הוט צ'ילי פפרז בין השנים 2009–2019. קלינגהופר החליף בשנה זו את עמיתו ושותפו לשעבר, הגיטריסט הקודם והוותיק של הלהקה, ג'ון פרושיאנטה, לאחר עזיבתו אותה. אחרי 10 שנים, עזב קלינגהופר את הלהקה והוחלף בפרושיאנטה עצמו. ב-2012 נכנס להיכל התהילה של הרוק אנד רול עם ה"רד הוט צ'ילי פפרז", מה שהפך אותו לחבר הצעיר ביותר בהיכל התהילה, בגיל 32.
ג'וש קלינגהופר הוא קרוב משפחה של לאון קלינגהופר, שנהרג על ידי מחבלים בשנת 1985 בספינה אקילה לאורו.
היסטוריה

לאורך השנים ניגן קלינגהופר במספר להקות ושיתף פעולה עם אמנים ידועים. ב-1998 ניגן בלהקת הרוק האלטרנטיבי "The Bicycle Thief", לצד בוב פורסט. הלהקה הוציאה אלבום יחיד, "You Come and Go Like a Pop Song", ב-1999, והוא יצא בגרסה מחודשת גם ב-2001. קלינגהופר ניגן במסגרת הלהקה בגיטרות, קלידים ותופים. ב-2004 הקים עם פרושיאנטה וג'ו ללי את להקת הרוק האקספרימנטלי "Ataxia", בה ניגן כמתופף; הלהקה הקליטה שירים במשך שבועיים בלבד, והם יצאו במסגרת שני אלבומים, "Automatic Writing"‏ (2004) ו-"AW II" ‏(2007). קלינגהופר היה שותף גם לשני אלבומי סולו של פרושיאנטה בתקופה זו. שניהם שיתפו פעולה גם באלבום הסולו היחיד של קלינגהופר, "A Sphere In The Heart Of Silence", שיצא ב-2004.
ב-2007-2008 השתתף קלינגהופר באלבום "Exquisite Corpse" של להקת הארט רוק "Warpaint", לצד זמרות ומוזיקאיות הלהקה, בהן השחקנית שאנין סוסאמון, שתפקדה כמתופפת. ב-2008 הקים את להקת הרוק האקספרימנטלי "Dot Hacker", בה תפקד כגיטריסט, סולן, כותב השירים ופסנתרן; הלהקה הוציאה עד כה ארבעה שירים. לאורך השנים השתתף קלינגהופר באלבומים ומסעי הופעות של מספר אמנים ידועים, בהם נארלס בארקלי, פי ג'יי הארווי, וינסנט גאלו ובק.
רד הוט צ'ילי פפרז

כבר ב-2007 הצטרף למספר הופעות של רד הוט צ'ילי פפרז, ותפקד כגיטריסט נוסף, ווקליסט ונגן קלידים. במהלך 2009 פרושיאנטה כבר לא תפקד כחבר בלהקה והחל להתמקד בקריירת הסולו שלו, וכך הצטרף קלינגהופר ללהקה בהקלטת אלבומם העשירי, באוקטובר 2009. בינואר 2010 הופיע לראשונה עם הלהקה כגיטריסט המוביל, ובהמשך היה שותף מלא לאלבומם של הלהקה "I'm With You" שיצא ב-2011 ו "The Getaway" שיצא ב ביוני 2016. ב-15 בדצמבר 2019 רד הוט צ'ילי פפרז הודיעה כי קלינגהופר עוזב את ההרכב אחרי 10 שנים ובמקומו חוזר ללהקה ג'ון פרושיאנטה.
ג'ון קייר

| --- | --- |
אין תמונה חופשית
 לידה:  6 ביולי 1856 הממלכה המאוחדתהממלכה המאוחדת 
 פטירה:  3 במאי 1937 (בגיל 80) ספא לימינגטון, ווריקשייר, הממלכה המאוחדת הממלכה המאוחדת 
 מדינה:  הממלכה המאוחדת 
 השכלה:  האקדמיה הצבאית המלכותית בווליץ' 
 השתייכות:  הצבא הבריטי צבא בריטניה
 תקופת הפעילות:  1876–1918 (כ־42 שנים)
 דרגה:   לוטננט גנרל
 תפקידים בשירות
 מפקד הדיוויזיה ה-6 מפקד הקורפוס ה-6
 פעולות ומבצעים
 מלחמת הבורים השנייה מלחמת העולם הראשונה
 עיטורים
 אביר מפקד במסדר האמבט  קצין גבוה במסדר הכתר הבלגי 
 
סר ג'ון לינדזי קייר (באנגלית: Sir John Lindesay Keir‏; 6 ביולי 1856 – 3 במאי 1937) היה חייל וגנרל בריטי. הוא נלחם במלחמת הבורים השנייה, ופיקד על הדיוויזיה ה-6 והקורפוס השישי של הצבא הבריטי בחזית המערבית במלחמת העולם הראשונה.
ביוגרפיה > קריירה מוקדמת

קייר נולד ב-6 ביולי 1856, ולאחר שקיבל את השכלתו המוקדמת במכללת ווימבלדון, למד באקדמיה הצבאית המלכותית, ווליץ', ולאחר מכן הצטרף כלוטננט משנה לרגימנט הארטילריה המלכותי בפברואר 1876. הוא שיר בסוללה בהודו, ואחרי שש שנים הועבר לארטילריית הסוסים המלכותיים. בשנת 1884, הועלה לדרגת קפטן, וחזר ל-RFA. הוא הפך לרוכב מיומן בתותחנים, ובעוד שהיה כבד מכדי להתמודד במרוצי סוסים מסורתיים, הוא השתתף במרוצי נקודה ואירועים דומים. לאחר שלמד בבית הספר לארטילריה, הוא נכנס למכללה לפיקוד ומטה בשנת 1892, ולאחר מכן הועלה לדרגת מייג'ור ומונה למפקד סוללת שדה באנגליה.
מאוחר יותר קייר עבר חזרה ל-RHA ופיקד על סוללה עם פרוץ מלחמת הבורים השנייה באוקטובר 1899. יחידתו לא נשלחה עם כוח המשלוח, והוא נשאר בבית בשלבים הראשונים של המלחמה. עם זאת, בתחילת 1901 הועלה לדרגת לוטננט קולונל ומונה למפקד הגדוד ה-1 של היומנרי הקיסרי שזה עתה הוקם ונשלח לשרת בדרום אפריקה. הוא פיקד על הגדוד במשך מספר חודשים לאורך נהר אורנג', ובדצמבר 1901 מונה למפקד רובאי ארטילריה רכובה המלכותית. הוא נשאר עם יחידה זו עד זמן קצר לפני תום המלחמה, וקיבל את דרגת קולונל ב-26 ביוני 1902. עבור שירותיו בדרום אפריקה, הוא אוזכר בשדרים, וכן זכה במדליית המלכה עם חמישה תפסים. לאחר תום המלחמה ביוני 1902 שב לבריטניה בספינה "טירת דונוטאר" שהגיעה לסאות'המפטון ביולי 1902.
הוא עבר בחזרה ל- RHA כלוטננט קולונל באפריל 1902, והועבר להודו, שם הועלה רשמית לקולונל ומונה קצין מטה, ובשנת 1907 הוענק לו פיקוד על חטיבה באללהאבאד. בשנת 1909 הוא הועלה לדרגת מייג'ור גנרל, ובשנת 1911 הוא חזר לביתו. ביולי 1912 הוא מונה למפקד דיוויזיית סאות' מידלנד, חלק מהכוח הטריטוריאלי, ופיקד עליה עד יולי 1914, אז מונה למפקד הדיוויזיה ה-6, יחידה של הצבא הסדיר באותה תקופה שבסיסה היה באירלנד.
ביוגרפיה > מלחמת העולם הראשונה

עם פרוץ מלחמת העולם הראשונה התגייסה הדיוויזיה כחלק מחיל המשלוח הבריטי, והיא יועדה לשרת ביבשת אירופה. עם זאת, התוכנית המקורית לשליחת שש דיוויזיות לצרפת שונתה בגלל חשש מנחיתות גרמניה בבריטניה, והדיוויזיה השישית בילתה את החודש הראשון למלחמה בעתודה במזרח אנגליה. בספטמבר 1914 היא נחתה בצרפת, ומיד לחמה בקרב על האן. בהמשך השנה הוא פיקד על הדיוויזיה בקרב ארמנטייר ובקרב איפר הראשון. באמצע שנת 1915 מונה קייר למפקד הקורפוס ה-6 החדש שהוקם,  והשתתף עמו בקרב לוס בספטמבר 1915. בדצמבר 1915 הותקף הקורפוס על ידי הצבא הגרמני הקיסרי באמצעות גז פוסגן, הפעם הראשונה שבה נעשה שימוש בצורת לוחמה כימית זו.
ב-8 באוגוסט 1916 פרש קייר מפיקודו על הקורפוס ה-6, בעוד שההסבר הרשמי למהלך ניתן כתוצאה מתשישות או מחלה, הגורם האמיתי היה סכסוך אישי בין קייר לאדמונד אלנבי, מפקדו בראש הארמייה השלישית. אלנבי היה ידוע לשמצה בגלל התנהגותו הפיקודית האכזרית עם הכפופים לו, וקיבל את הכינוי "השור" בגלל התוקפנות שלו בקרבם. קייר מחה בעבר בפני דאגלס הייג, המפקד הראשי של חיל המשלוח, וכתוצאה מכך רכש את הכינוי בארמייה השלישית של "המטאדור" - כלומר האיש שיכול היה להתמודד עם "השור".
ביוגרפיה > לאחר המלחמה

קייר פרש רשמית מהצבא הבריטי ביולי 1918, ופרסם ספר המפרט את מחשבותיו לעתידו שלאחר המלחמה של הצבא הבריטי, תחת הכותרת "מבט של עין חייל" (1919). בו קרא ל"צבא לאומי אמיתי", לצד רפורמות ליצירת "כנסייה לאומית".  הרפורמות שהציעו כללו קיצוץ גודל הכוחות הסדירים בימי שלום, לצד צמצום משמעותי בכוחות הפרשים, וארגון מחדש של הכוחות הביתיים והקולוניאלים לטובת יעילות טובה יותר. באופן חריג יותר, הוא גם ציפה לשליטה ממשלתית חזקה בעבודה בכל התחומים - "תוכנית לאומית של שירות אישי למדינה" - ויצירת "סנאט צבא" שיפקח על ארגון וממשל הצבא הלאומי.  הסנאט היה ממלא תפקידים גם בתקופת שלום וגם בזמן מלחמה, ויכול לשמש גוף מייעץ הדומה לממשל המלחמה בזמן מלחמה.  בפנסיה הוא שימש כסגן לוטננט ושופט שלום בווריקשייר.
קייר נפטר בספא לימינגטון במחוז ווריקשייר, ב-3 במאי 1937, בגיל 80.
הערות שוליים

1 2 3 4  Obituary, The Times
1 2  Who Was Who
↑  His obituary gives May 1915, as does Marden (left command on 26 May); Who Was Who gives June. It may be that he left the division in the last week of May and began at VI Corps in early June.
↑  Keir, pp. 1-11
↑  Keir, pp. 155-159
↑  Keir, pp. 201-204
ג'ון אנטוויסל

| --- | --- |

 לידה:  9 באוקטובר 1944 צ'יזוויק, הממלכה המאוחדת 
 פטירה:  27 ביוני 2002 (בגיל 57) לאס וגאס, ארצות הברית 
 שם לידה:  John Alec Entwistle 
 מוקד פעילות:  הממלכה המאוחדת 
 תקופת הפעילות:  1962–2002 (כ־40 שנה) 
 מקום לימודים:  תיכון אקטון 
 סוגה:  רוק, הארד רוק, ארט רוק, פאוור-פופ 
 סוג קול:  טנור 
 שפה מועדפת:  אנגלית 
 כלי נגינה:  גיטרה בס, קרן יער, טרומבון, חצוצרה, גיטרה, פסנתר אפרייט, מפוחית פה 
 חברת תקליטים:  תאגיד המוזיקה של אמריקה, דקה רקורדס, אטקו רקורדס, פולידור רקורדס 
 פרסים והוקרה:  פרס גראמי למפעל חיים 
 www.johnentwistle.com
 פרופיל ב-IMDb
 
ג'ון אנטוויסל ב-1982
ג'ון אלק אנטוויסל (באנגלית: John Alec Entwistle; ‏9 באוקטובר 1944 – 27 ביוני 2002) היה נגן גיטרת הבס של להקת המי. נחשב אחד מהבסיסטים המשפיעים והחשובים ביותר בתחום מוזיקת הרוק. סגנון הנגינה שלו השפיע הן על בסיסטים בני-זמנו והן מאוחרים יותר.
חייו ויצירתו

אנטוויסל נולד בצ'יסוויק, פרבר של לונדון. בשנות ה-60 המוקדמות, ניגן במספר הרכבי ג'אז ודיקסילנד ג'אז מסורתיים עם חברו לבית הספר פיט טאונסנד, ומאוחר יותר הצטרף ללהקתו של רוג'ר דלטרי The Detours (המעקפים), אשר מאוחר יותר שינתה את שמה ל"המי".
שם החיבה שלו היה "השור", בעיקר בשל נטייתו להישאר בתנוחה קפואה על הבמה, בניגוד מוחלט לשאר חברי הלהקה. ביל ווימן תיאר אותו כ"איש השקט ביותר בצנעה אך הרועש ביותר על הבמה." הוא כונה גם "אצבעות רעם" בידי חבריו ללהקה והמעריצים.

אנטוויסל כתב מספר שירים ידועים מאוד של להקת המי, ביניהם:
"Cousin Kevin" – בן הדוד קווין
"My Wife" – אשתי
"Boris The Spider" – בוריס העכביש
"Heaven and Hell" – גן-עדן וגיהנום
"Success Story" – סיפור הצלחה
"Whiskey Man" – איש ויסקי
"905"
"The Ox" – השור
למרות שהמשיך לתרום חומרים לכל אחד מאלבומי המי (פרט מלאופרת הרוק Quadrophenia), חש תסכול בעיקר על כך שנאלץ למסור את תפקידי השירה לדלטרי, ואלה הובילו אותו להפיץ את אלבום הסולו Smash Your Head Against The Wall (רסק את ראשך כנגד הקיר) בשנת 1971, ובכך להיות הראשון מחברי המי להוציא אלבום סולו.
אנטוויסל פיתח את הפוטנציאל הגלום בגיטרת בס ככלי מוביל. הוא היה מראשוני המשתמשים במיתרי בס עגולים מפלדה, שפותחו במיוחד בשבילו בידי חברת רוטוסאונד. במסגרת חיפושיו אחר הצליל המושלם התנסה במגוון רב של כלים מתוצרת חברות שונות.

באמצע שנות השישים, אנטוויסל היה אחד הראשונים לנסות ולהשתמש בציוד הגברה חדשני כגון "הגברה כפולה", כאשר הצליל הגבוה והצליל הנמוך נשלחים באותות נפרדים. בשלב מסוים ציוד ההגברה שלו נעשה כה עמוס בתיבות רמקולים וציוד עיבוד, עד שזכה לכינוי "מנהטן הקטנה". 

אנטוויסל פיתח גישה מקורית לנגינת הבס אותה הוא כינה "מכונת-כתיבה". בעשותו כן, הוא מיקם את יד ימין מעל המיתרים כך שכל ארבע האצבעות יוכלו להקיש על המיתרים באופן קצבי, מה שגרם למיתרים לפגוע בלוח וליצור צליל מאנפף. בדרך זו מתאפשר לנגן על שלושה או ארבעה מיתרים בבת אחת, או להשתמש במספר אצבעות על מיתר אחד. דרך הנגינה הזו איפשרה לו ליצור קטעים שהיו מאוד מהירים ומלודיים. הוא השתמש בטכניקה זו כדי ליצור מעברים בדומה לאלה שיוצרים מתופפים בלהקות, ולעיתים היה יוצר מעברים מהירים אפילו ביחס למתופפים.
אנטוויסל טען כי ביצירתו הושפע בעיקר מלימודיו בבית-הספר לנגינה בקרן יער, חצוצרה ופסנתר שתרמו לאצבעותיו כוח וזריזות מרשימים.
לאנטוויסל הייתה השפעה מסיבית על סגנונות נגינה וצלילים ששימשו דורות רבים של נגני בס. עד היום בסקרים שנערכים מדי פעם הוא ממשיך להיבחר כ"נגן הבס הטוב ביותר אי פעם". בשנת 2000, המגזין "גיטרה" כינה אותו "בסיסט המילניום", בסקר שנערך על ידי הקוראים.
קריירה מאוחרת

לקראת סוף הקריירה שלו, ייסד את הלהקה של ג'ון אנטוויסל ביחד עם חברו משכבר הימים, המתופף סטיב לנגו. גודפרי טאונסנד ניגן בגיטרה והוביל את השירה. 
בשנת 1996, יצאה הלהקה לסיבוב הופעות בשם נעזב למות עם הקלידן אלן סנט ג'ון.
 אחרי הפסקה שבה חזר להופיע אנטוויסל עם להקת המי במטרה לקדם את Quadrophenia בשנים 1996–1997, שוב יצאה הלהקה לסיבוב הופעות והפעם עם הקלידן גורדון קוטן, שזכה לשם נעזב למות – ההמשך. לאחר סיבוב ההופעות זה, הוציאה הלהקה אלבום להיטים שנקרא בשם נעזב לחיות.
בשנים הבאות שוב חזר אנטוויסל לנגן עם חבריו הוותיקים בלהקת המי. בשנת 2001 הוא ניגן בהופעת המחווה של אלן פרסון לביטלס, בהליכה במורד אבי רוד, ביחד עם אומנים רבים נוספים.
מותו

ג'ון אנטוויסל מת ב-27 ביוני 2002, במלון "הארד רוק הוטל אנד קזינו", בלאס וגאס, יום אחד לפני תחילת סיבוב ההופעות המתוכנן של המי בארצות הברית. מספר החדר עצמו בו הוא מת נשמר בסוד מחשש שהחדר יהפוך למקדש או למוקד עלייה לרגל למעריציו. 
על פי האבחנה הרפואית נקבע כי המוות נגרם בשל התקף לב כתוצאה משימוש בסמים.
דיסקוגרפיית סולו

Smash Your Head Against The Wall – 1971
Whistle Rymes – 1972
Rigor Mortis Sets In – 1973
Mad Dog – 1975
Too Late the Hero – 1981
The Rock – 1996
King Biscuit Flower Hour Presents in Concert – 1996
Left for Live – 1999
So Who's the Bass Player? The Ox Anthology – 2005
בריקון

| בריקון |
| --- | --- |
 בריקון הילארי במאטו גרוסו דו סול, ברזיל
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חריתאים
תת־סדרה:: Characoidei
משפחה:: חריתיים
סוג:: בריקון
שם מדעי
 Brycon ‏מילר וטרושל, 1844

בריקון (שם מדעי: Brycon) הוא סוג של דגים טרופיים ממשפחת החריתיים שבסדרת החריתאים.
מיני דג זה נפוצים בנהר האמזונאס וכן בביצת הפנטנל. כמה מינים חיים גם באמריקה המרכזית ובמקסיקו והם מזכירים במראם דגי טרוטה אף שאינם קרובים להם. הם מכונים לעיתים "טרוטות דרום-אמריקאיות".
רבים ממינים אלה חיים בלהקות גדולות השוחות ביערות הגשם הלחים תחת עצי פרי. כשפירות בשלים נופלים למים הלהקות מתנפלות עליהם במהירות, ובכמה אזורים מנצלים דייגים התנהגות זו. אלו דגי מאכל פופולריים בכמה ממדינות אמריקה הדרומית.
מינים

| 0 | 1 | 2 | 3 |
| --- | --- | --- | --- |
|  Brycon alburnus  Brycon amazonicus  Brycon argenteus  Brycon atrocaudatus  Brycon behreae  Brycon bicolor  Brycon cephalus  Brycon chagrensis  Brycon coquenani  Brycon costaricensis  Brycon coxeyi  Brycon dentex  Brycon devillei  Brycon dulcis  Brycon falcatus  Brycon ferox |  Brycon fowleri  Brycon gouldingi  Brycon guatemalensis  Brycon henni  בריקון הילארי (Brycon hilarii)  Brycon howesi  Brycon insignis  Brycon labiatus  Brycon medemi  Brycon meeki  Brycon melanopterus  Brycon moorei  Brycon nattereri  Brycon obscurus  Brycon oligolepis |  Brycon opalinus  Brycon orbignyanus  Brycon orthotaenia  Brycon pesu  Brycon petrosus  Brycon polylepis  Brycon posadae  Brycon rubricauda  Brycon sinuensis  Brycon stolzmanni  Brycon striatulus  Brycon unicolor  Brycon vermelha  Brycon vonoi  Brycon whitei |  |
בריקון הילארי

| בריקון הילארי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חריתאים
תת־סדרה:: Characoidei
משפחה:: חריתיים
סוג:: בריקון
מין:: בריקון הילארי
שם מדעי
 Brycon hilarii

בריקון הילארי המכונה פירפוטנגה (שם מדעי: Brycon hilarii) הוא מין של דג גרם טרופי ממשפחת החריתיים, החי בטבע באמריקה הדרומית לאורך נהר האמזונאס והפרגוואי וכן בביצות הפנטנל של דרום ברזיל (בעיקר במאטו גרוסו דו סול) וגם בפרגוואי וצפון ארגנטינה. דג זה בעל בשר מזין והוא נידוג לאורך שפכי הנהרות הגדולים.
מאפיינים

דג זה יכול להגיע לאורך של 56 ס"מ ולמשקל של מעל 3.4 ק"ג. הזכרים גדולים מעט מהנקבות. בצבעו דג זה בעל גוני כסף עם סנפירים צהובים נוצצים וזנב מעט אדום כהה. לאורך הזנב ישנו פס כהה. הראש מעוגל והשיניים חזקות ודומות במראם לשיני האדם ומותאמים לאכילת פירות בעיקרם.
הדגים חיים בטבע בקבוצות גדולות לאורך הנהרות הטרופיים, לרוב בעומק רדוד ולעיתים בקרבת עצים בעלי פירות. דגים אלה מסתמכים על שבטי קופים כמו קפוצ'ין או קוף סנאי הקוטפים פירות מהענפים שמעל המים. ברגע שנופלים פירות למים עטה עליהם להקת הדגים ברעבתנות, ומפיצה את זרעיהם לאורך הנהר. לדגים כושר קפיצה ייחודי המסייע להם להגיע לענפים נמוכים, עליהם יש פירות תלויים. בנוסף, הם ניזונים גם סרטנים, חלזונות מים ודגים קטנים.
בשנים האחרונות צנחה אוכלוסיית הבריקון ההילארי באזורי מחייתו, בין השאר עקב ייבוש הביצות לחקלאות, כריתת יערות, זיהום מים ודיג.